**Եվրոպայի հայերի համագումար** (**ԵՎՀՀ**) (անգլ.՝ Assembly of Armenians of Europe, ֆր.՝ Assemblée des Arméniens d'Europe), համաեվրոպական միջազգային կազմակերպություն։

Պատմություն
-----------

Եվրոպայի հայերի համագումարը հիմնադրվել է 2003 թվականի սեպտեմբերի 27-ին՝ որպես հասարակական կազմակերպություն 16 եվրոպական երկրներից, հայկական տարբեր միությունների ներկայացուցիչների կողմից։ Կազմակերպության կենտրոնակայանը գտնվում է Բելգիայի Բրյուսել քաղաքում։ Կազմակերպությունն ունի հետևորդների գրասենյակների և մասնաճյուղերի ցանց ամբողջ Եվրոպայում։

Նպատակներ
---------

Եվրոպայի հայերի համագումարի հիմնական նպատակն է աջակցել սփյուռքահայ համայնքներին ողջ Եվրոպայում, մեծացնել երկխոսությունը տարբեր համայնքների միջև, խթանել փոխըմբռնումը հայերի և Եվրոպայի այլ ժողովուրդների միջև, խթանել եվրոպական ինտեգրումը, զարգացնել հարաբերությունները հայկական համայնքների և Եվրոպական խորհրդարանի միջև, ջատագովել Հայոց ցեղասպանության ճանաչման և Արցախի Հանրապետության ինքնորոշման համար, կազմակերպել մշակութային և երիտասարդական միջոցառումներ։

ԵՎՀՀ գործունեությունը հիմնված է օրինականության, հավասարության, ժողովրդավարության և ժողովուրդների միջև բարեկամության սկզբունքների վրա։ Համագումարը հետապնդում է բարեգործական նպատակներ՝ չհետապնդելով տնտեսական նպատակներ և մնում է անկախ կառույց՝ անկախ կրոնական կամ քաղաքական պատկանելությունից։

Գործունեություն
---------------

2017 թվականին ԵՎՀՀ-ն հայտարարություն է տարածել՝ կոչ անելով դադարեցնել թուրքական շրջափակումը Հայաստանի նկատմամբ, ինչպես նաև կոչ է արել եվրոպական կառույցներին պատժամիջոցներ կիրառել Թուրքիայի նկատմամբ։

2018 թվականի հայկական հեղափոխությունից հետո ԵՎՀՀ-ն դիմել է Եվրոպայի խորհրդին՝ աջակցելու Հայաստանի կառավարությանը ժողովրդավարական զարգացման գործում։

Աջակցել է Հայաստան-ԵՄ Համապարփակ և ընդլայնված գործընկերության համաձայնագրի վավերացմանը 2021 թվականի մարտին և կոչ է արել Եվրամիությանը մեծացնել իր աջակցությունը Հայաստանում մարդու իրավունքներին և արդարադատությանը և ամրապնդել երկկողմ հարաբերությունները։

2020-2021 թվականների հայաստանյան բողոքի ակցիաների ժամանակ ԵՎՀՀ-ն դատապարտել է վարչապետ Նիկոլ Փաշինյանի դեմ պետական հեղաշրջման ձախողված փորձը։ ԵՎՀՀ-ն նաև կոչ է արել հայերին միասնական մնալ 2021 թվականի Հայաստանի խորհրդարանական ընտրություններին ընդառաջ և հրաժարվել հին քաղաքական ուժերի, հատկապես Ռոբերտ Քոչարյանի, իշխանությունը վերականգնելուց։

Առաջնորդություն
---------------

Եվրոպայի հայերի համագումարի նախագահն է Կարո Հակոբյանը։ ԵՎՀՀ-ն ղեկավարվում է Գերագույն խորհրդի կողմից, որն ամեն տարի անդամների համար կազմակերպում է ընդհանուր ժողովներ՝ քննարկելու և քվեարկելու հարցերի հետ կապված։ Նախագահն ընտրվում է Գերագույն խորհրդի կողմից և կարող է նախագահել 4 տարի՝ առավելագույնը 2 ժամկետով։

Տես նաև
-------

* Հայաստան-Եվրոպական Միություն հարաբերություններ
* ՀՅԴ Եվրոպայի Հայ դատի գրասենյակ
* Հայաստանի եվրոպական բարեկամներ
* Եվրոպական ինտեգրացիա (հասարակական կազմակերպություն)

Ծանոթագրություններ
------------------

1. 1 2 3  ««ԵՎՐՈՊԱՅԻ ՀԱՅԵՐԻ ՀԱՄԱԳՈՒՄԱՐ» Ի ԿԱՆՈՆԱԴՐՈՒԹՅՈՒՆ»
2. ↑  «Կիպրոսում «Մելքոնյան Վարժարանը» պետք է վերաբացվի. Եվրոպայի հայերի համագումար»։ *Armtimes.com*
3. ↑  «Assembly of the Armenians of Europe condemns Erdogan's statement | www.aravot-en.am»
4. 1 2  «Assembly of Armenians of Europe requests EU's support to government of Armenia»։ *armenpress.am*
5. ↑  «Դարձյալ միասնականության մասին…»
6. ↑  «ՀՆԵՐԻՆ ՉԿԱ ՀԵՏԴԱՐՁ…»
7. ↑  «Discussed issues of European Armenians»։ *A1Plus*։ 3 August 2023

Արտաքին հղումներ
----------------

* Assembly of Armenians of Europe Պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | ՅուԹյուբ |

 |